alexandrainst/scandi-wiki huggingface dataset:
866

866 (DCCCLXVI í rómverskum tölum) var 66. ár 9. aldar sem hófst á þriðjudegi samkvæmt júlíska tímatalinu.

Atburðir

Fædd

Dáin

866
861-870
868

868 (DCCCLXVIII í rómverskum tölum) var 68. ár 9. aldar og hlaupár sem hófst á fimmtudegi samkvæmt júlíska tímatalinu.

Atburðir

Fædd

Dáin

868
861-870
869

869 (DCCCLXIX í rómverskum tölum) var 69. ár 9. aldar sem hófst á laugardegi samkvæmt júlíska tímatalinu.

Atburðir

Fædd

Dáin

869
861-870
David Devaney

David Allen Devaney (fæddur 30. maí 1955 í Reykjavík) er íslensk-bandarískur fyrrum körfuknattleiksmaður.

Ferill
David lék í efstu deild karla með Njarðvík tímabilið 1972–1973 og var meðal bestu manna deildarinnar. Í mars 1973 skoraði hann 49 stig á móti Þór Akureyri. Hann varð þriðji hæstur í heildarstigum í deildinni með 280 stig, á eftir Þóri Magnússyni (306 stig) og Bjarna Gunnari Sveinssyni (285 stig). David var þó með hæsta meðalskorið í deildinni, 31,1 stig, en sökum meiðsla spilaði hann í einungis 9 af 14 leikjum Njarðvíkur. Hann leiddi deildina í vítanýtinguna, en hann setti niður 81,8% af vítaskotum sínum. 

8. september 1974 lék hann með Njarðvík í 72-86 tapi þeirra á móti KR í Bikarkeppni KKÍ en eftir það hélt hann til Bandaríkjana í nám samhliða því að spila með háskólaliði í Flórída. Hann lék á ný með Njarðvík í janúar 1974 er hann var staddur á landinu í leyfi. Þann 5. janúar tryggði hann Njarðvík 2 stiga sigur á Íþróttafélagi Stúdenta með tveimur vítum þegar 12 sekúndur voru eftir. Alls skoraði hann 30 stig í leiknum.

Tölfræði í efstu deild

Heimildir

Íslenskir körfuknattleiksmenn
Bandarískir körfuknattleiksmenn
Leikmenn Úrvalsdeildar karla í körfuknattleik
23. öldin

23. öldin er tímabilið frá byrjun ársins 2201 til enda ársins 2300.

23. öldin
24. öldin

24. öldin er tímabilið frá byrjun ársins 2301 til enda ársins 2400.

24. öldin
25. öldin

25. öldin er tímabilið frá byrjun ársins 2401 til enda ársins 2500.

25. öldin
26. öldin

26. öldin er tímabilið frá byrjun ársins 2501 til enda ársins 2600.

26. öldin
27. öldin

27. öldin er tímabilið frá byrjun ársins 2601 til enda ársins 2700.

27. öldin
28. öldin

28. öldin er tímabilið frá byrjun ársins 2701 til enda ársins 2800.

28. öldin
29. öldin

29. öldin er tímabilið frá byrjun ársins 2801 til enda ársins 2900.

29. öldin
30. öldin

30. öldin er tímabilið frá byrjun ársins 2901 til enda ársins 3000.

30. öldin
2041–2050

2041–2050 verður fimmti áratugur 21. aldar. Hann hefst 1. janúar 2041 og endar 31. desember 2050. 

2041-2050
21. öldin
Ár eftir áratugum
2051–2060

2051–2060 verður sjötti áratugur 21. aldar. Hann hefst 1. janúar 2051 og endar 31. desember 2060. 

21. öldin
Ár eftir áratugum
2061–2070

2061–2070 verður sjöundi áratugur 21. aldar. Hann hefst 1. janúar 2061 og endar 31. desember 2070. 

21. öldin
Ár eftir áratugum
2071–2080

2071–2080 verður áttundi áratugur 21. aldar. Hann hefst 1. janúar 2071 og endar 31. desember 2080. 

21. öldin
Ár eftir áratugum
2081–2090

2081–2090 verður níundi áratugur 21. aldar. Hann hefst 1. janúar 2081 og endar 31. desember 2090. 

21. öldin
Ár eftir áratugum
2091–2100

2091–2100 verður tíundi áratugur 21. aldar. Hann hefst 1. janúar 2091 og endar 31. desember 2100. 

21. öldin
Ár eftir áratugum
Tógó (stöðuvatn)

Tógó-vatn er stöðuvatn í Tógó sem af hverju landið dregur sitt nafn. Yfirborðsflatarmál þess er 64 km².

Tógó merkir á máli frumbyggja 'að fara að vatninu' eða þar um bil.

Stöðuvatnið er á sléttu við ströndinu og við ósa Níger-fljóts. Er stærsta stöðuvatn landsins. Er þekkt fyrir ríkulega fiskgengd. Ennfremur eru stundaðar vatnaíþróttir á því af miklum móð.

Helstu bæjir við vatnið eru  Togoville og Agbodrafo. Fjarlægð frá höfuðstaðnum Lomé er 20 km og álíka langt er til landamæranna að Gana.

Fjarlægðin til landamæranna að Benín er aftur á móti um 35—40 km.
Landafræði Tógó
Pia Kjærsgaard

Pia Merete Kjærsgaard (f. 23. febrúar 1947) er danskur stjórnmálamaður. Hún er fyrrverandi formaður Framfaraflokksins og sat á danska þinginu fyrir þann flokk frá 1984 til 1995. Hún er stofnandi danska Þjóðarflokksins og var formaður flokksins frá 1995 til 2012. Kjærsgaard er á seinni tíð orðin einn þekktasti stjórnmálamaður Danmerkur, einkum fyrir andstöðu hennar gegn fjölmenningu og innflytjendum og fyrir þingstuðning hennar við ríkisstjórnir Anders Fogh Rasmussen og Lars Løkke Rasmussen frá 2001 til 2011. 

Þann 7. ágúst 2012 lýsti Kjærsgaard yfir afsögn sinni úr embætti flokksformanns Þjóðarflokksins. Hún útnefndi Kristian Thulesen Dahl eftirmann sinn og hann tók við formannsembættinu þann 12. september 2012. Kjærsgaard hefur haft talsverð áhrif á hreyfingar sem berjast gegn innflutningi og áhrifum íslam um alla Evrópu. Kjærsgaard var forseti danska þingsins frá árinu 2015 til 2019 og er riddari af fyrstu gráðu í Dannebrogsorðunni. Hún hefur einnig verið sæmd stórkrossi íslensku fálkaorðunnar.

Tilvísanir

Danskir stjórnmálamenn
Handhafar stórkross Hinnar íslensku fálkaorðu
1150–1141 f.Kr.

1150–1141 f.Kr. var 6. áratugur 12. aldar f.Kr.

Atburðir
 1147 f.Kr. - Gríski sagnkonungurinn Demofón af Aþenu lést og sonur hans Oxyntes tók við.

1150-1141 f.Kr.
Morris-ormurinn

Morris-ormurinn var einn af fyrstu tölvuormunum sem dreifðu sér í gegnum Internetið og sá fyrsti sem vakti almenna athygli í fjölmiðlum. Hann var líka sá fyrsti sem leiddi til dóms samkvæmt bandarísku tölvusvikalögunum frá 1986. Ormurinn var forritaður af Robert Tappan Morris, sem þá var nemandi við Cornell-háskóla, og sendur af stað 2. nóvember 1988 úr tölvukerfi Massachusetts Institute of Technology.

Samkvæmt höfundi hans átti ormurinn ekki að valda tjóni heldur komast að því hvað Internetið væri stórt. Ormurinn nýtti sér veikleika í Unix-forritum á borð við sendmail, finger og rsh. Ormurinn olli hins vegar töluverðu tjóni þar sem vélar gátu sýkst mörgum sinnum og hvert nýtt tilvik jók álagið á tölvuna sem leiddi á endanum til þess að hún hrundi. 

Ormurinn smitaðist hratt og varð til þess að Internetinu var skipt upp þar sem mörg net aftengdust því meðan þau glímdu við smit. Morris var dæmdur á grundvelli tölvusvikalaganna í málinu Bandaríkin gegn Morris. Eftir áfrýjanir var hann dæmdur í 3 ára skilorðsbundið fangelsi auk 400 tíma samfélagsþjónustu og greiðslu 10.050 dala sektar árið 1991.

Tölvuormar
1988
Robert Tappan Morris

Robert Tappan Morris (f. 8. nóvember 1965) er bandarískur tölvunarfræðingur og frumkvöðull. Hann er þekktastur fyrir að hafa forritað fyrsta tölvuorminn sem dreifði sér gegnum Internetið árið 1988 (Morris-orminn). Vegna ormsins var hann sá fyrsti sem dæmdur var samkvæmt bandarísku tölvusvikalögunum frá 1986. Hann stofnaði vefverslunarfyrirtækið Viaweb árið 1995 ásamt Paul Graham og síðar fjárfestingarfyrirtækið Y Combinator, einnig ásamt Graham. Hann er prófessor við Massachusetts Institute of Technology.

Bandarískir tölvunarfræðingar
Bandarískir hakkarar
Teygjustökk

Teygjustökk felst í því að stökkva fram af hárri brún með fætur bundna við sterka teygju. Oftast er stokkið fram af byggingum, brúm eða krana, en líka er stokkið frá hlutum sem geta svifið yfir jörðinni eins og loftbelgjum og þyrlum. Teygjustökkvarinn upplifir frjálst fall þar til teygjan tekur við og hann skýst upp á við, fellur aftur og þannig koll af kolli þar til hreyfiorkan er búin. 

Landdýfingar þekkjast frá alda öðli sem vígsluathöfn fyrir unga menn á Hvítasunnueyju á Vanúatú en ólíkt nútímateygjustökki snerta dýfingarmennirnir jörðina. Nútímateygjustökk hófst árið 1979 þegar tveir félagar í Dangerous Sports Club við Oxford-háskóla stukku fram af Clifton-hengibrúnni í Bristol á Englandi. Innblásturinn kom frá vígsluathöfninni á Vanúatú. Þeir endurtóku leikinn og stukku fram af nokkrum frægum brúm meðan sjónvarpsstöðvar sendu út frá atburðinum. Skipulagt teygjustökk fyrir almenning hófst 1986 þegar nýsjálendingurinn A. J. Hackett hóf að þróa aðferðir til að gera teygjustökkið öruggara. 

Jaðaríþróttir
Stökkíþróttir
Matteo Salvini

Matteo Salvini (f. 9. mars 1973) er ítalskur stjórnmálamaður og formaður Norðurbandalagsins (Lega Nord). Hann er núverandi varaforsætisráðherra og innviðaráðherra Ítalíu.

Salvini var innanríkisráðherra og varaforsætisráðherra í ríkisstjórn Giuseppe Conte frá 2018 til 2019. Ásamt Luigi Di Maio, formanni Fimmstjörnuhreyfingarinnar, var Salvini gjarnan talinn hinn eiginlegi valdsmaður fyrstu Conte-stjórnarinnar og einn voldugasti maður á Ítalíu.

Salvini hefur lengi verið einn helsti gagnrýnandi Evrópusambandsins á Ítalíu. Hann hefur sér í lagi verið gagnrýninn á evruna, sem hann kallaði „glæp gegn mannkyninu“ er hún var tekin upp. Eitt helsta baráttumál Salvini hefur verið takmörkun á ólöglegum innflutningi fólks til Ítalíu og á móttöku hælisleitenda. Sem innanríkisráðherra hefur hann meðal annars sakað ríkisstjórn Túnis um að senda glæpamenn vísvitandi til Evrópu. Hann hefur einnig stungið upp á skráningu og brottrekstri á Rómafólki sem er búsett án leyfis á Ítalíu. Salvini er á móti lögleiðingu hjónabands samkynhneigðra en styður afglæpavæðingu á vændi. Salvini er einnig á móti lögskyldum bólusetningum.

Vladimír Pútín Rússlandsforseti og Donald Trump fyrrum Bandaríkjaforseti hafa verið sagðar fyrirmyndir Salvinis í pólitík. Að auki eru meðal annarra vina hans þau Marine Le Pen, formaður Þjóðfylkingarinnar, í Frakklandi, og Viktor Orban, forsætisráðherra Ungverjalands, bæði langt til hægri í stjórnmálum.

Þann 8. ágúst árið 2019 ákvað Salvini að slíta ríkisstjórnarsamstarfinu við Fimmstjörnuhreyfinguna. Ein ástæðan fyrir stjórnarslitunum var ágreiningur milli flokkanna um byggingu kostnaðarsamrar járnbrautarlínu fyrir háhraðalestir milli Tórínó og Lyon. Salvini hafði vonast eftir því að kallað yrði til nýrra kosninga svo hann gæti nýtt sér umtalsverða fylgisaukningu Norðursambandsins, en í stað þess að kalla til kosninga varð niðurstaðan sú að Fimmstjörnuhreyfingin stofnaði nýja ríkisstjórn í samstarfi við Lýðræðisflokkinn.

Árið 2021 varð Norðursambandið aðili að þjóðstjórn Mario Draghi ásamt Lýðræðisflokknum, Fimmstjörnuhreyfingunni og fleiri flokkum.

Salvini varð aftur varaforsætisráðherra þann 22. október 2022, í nýrri ríkisstjórn Giorgiu Meloni. Hann varð jafnframt innviðaráðherra í nýju stjórninni.

Tilvísanir

Innanríkisráðherrar Ítalíu
Ítalskir stjórnmálamenn
Ítalskir stjórnmálamenn
Solar Impulse

Solar Impulse er svissneskt verkefni sem gengur út á smíði langdrægra sólarorkuknúinna flugvéla í tilraunaskyni. Upphafsmenn verkefnisins eru André Borschberg og Bertrand Piccard sem var fyrstur til að fljúga loftbelg umhverfis jörðina án áningar á Breitling Orbiter 39 ásamt Brian Jones. Tvær sólarorkuknúnar flugvélar hafa verið smíðaðar á vegum verkefnisins, Solar Impulse 1 árið 2009 og Solar Impulse 2 árið 2014. Solar Impulse 2 var fyrsta sólarorkuknúna flugvélin sem lauk við ferð umhverfis jörðina (milli áningarstaða) 2015 til 2016. Lengsti leggurinn sem hún flaug í einu var milli Nagoya í Japan og Kalaeloa á Hawaii, 8.924 km. 

Flugvélar
Sólarorkuknúin farartæki
Bauchi-fylki

Bauchi-fylki er fylki í norðausturhluta Nígeríu. Höfuðborg fylkisins er Bauchi. Íbúar eru um 4,6 milljónir. Fylkið varð til árið 1976 þegar Norðausturfylkinu var skipt. Upphaflega náði Bauchi-fylki líka yfir land sem nú er í Gombe-fylki sem varð sjálfstætt árið 1996. 

Fylki Nígeríu
Hard Rock Café

Hard Rock Café er veitingahúsakeðja stofnuð í London árið 1971 af Isaac Tigrett og Peter Morton. Árið 1979 hófu þeir að skreyta veggi staðarins með rokkminjum sem urðu brátt eitt af einkennum staðanna. Veitingastaðir undir merkjum Hard Rock Café eru reknir í 74 löndum og telja 185 veitingastaði, 25 hótel og 12 spilavíti. 

Árið 2006 keyptu Seminólar í Flórída bandaríska hluta keðjunnar með 124 veitingastaði, tvö hótel, tvö hótelspilavíti, tvo tónleikastaði og hluti í þremur ómerktum hótelum. 

Veitingamaðurinn Tómas A. Tómasson opnaði fyrsta Hard Rock Café á Íslandi í Kringlunni 25. júlí 1987. Staðurinn hætti 2005 sama ár og Tómas opnaði Hamborgarabúlluna. Nýr staður var opnaður við Lækjargötu árið 2016. 

Breskar veitingahúsakeðjur
Miguel Induráin

Miguel Induráin (f. 16. júlí 1964) er spænskur hjólreiðamaður og meistari í götuhjólreiðum. 

Induráin sigraði Tour de France-keppnina fimm ár í röð, frá 1991 til 1995. Auk þess sigraði hann Giro d'Italia tvisvar. Eftir að sjö sigrar Lance Armstrong voru ógiltir vegna lyfjamisnotkunar telst Induráin eiga metið í flestum sigrum í röð og deilir metinu í fjölda sigra með Jacques Anquetil, Bernard Hinault og Eddy Merckx.

Hjólreiðamenn
Nagoya

Nagoya er stærsta borgin í Chūbu-héraði í Japan. Hún er þriðja stærsta borg Japans með þriðja fjölmennasta stórborgarsvæði landsins, Chūkyō-stórborgarsvæðið. Íbúar eru um 2,3 milljónir. Hún stendur á suðurströnd Honshu við Kyrrahafið. Nagoya er höfuðborg Aichi-umdæmis. Hún er ein af stærstu hafnarborgum Japans ásamt Tókýó, Ósaka, Kobe, Yokohama, Chiba og Kitakyushu.  

Japanskar borgir
Chūbu-hérað
Amerigo Vespucci (skólaskip)

Amerigo Vespucci er hásiglt skólaskip í eigu ítalska flotans með heimahöfn í La Spezia á Ítalíu. Skipið var smíðað fyrir konunglega ítalska flotann og hleypt af stokkunum árið 1931. Systurskip þess, Cristoforo Colombo, var sjósett 1928. Hönnun skipanna byggðist á línuherskipum 18. aldar. Eftir Síðari heimsstyrjöld var Cristoforo Colombo afhent Sovétríkjunum sem stríðsskaðabætur. Það hætti siglingum skömmu síðar og eyðilagðist í eldi 1963. 

Ef frá eru skilin ár síðari heimsstyrjaldar hefur Amerigo Vespucci verið notað sem skólaskip fyrir þjálfun kadetta frá upphafi til dagsins í dag. Skipið siglir aðallega við Evrópu en hefur tekist á hendur lengri ferðir til Ameríku og um Kyrrahafið. Árið 2002 fór það í hnattsiglingu. Skipið tekur oft þátt í skrúðsiglingum og siglingamótaröðinni Tall Ships' Races.

Amerigo Vespucci er 4146 tonna fullreiðaskip með þremur stálmöstrum og stálskrokk, 331 fet að lengd að meðtöldu bugspjótinu, og 51 fet á breidd. Möstrin eru 50, 54 og 43 metrar á hæð og heildarseglaflötur er 2824 fermetrar. Fullbúið ber skipið 26 segl. Við bestu aðstæður nær skipið 12 hnúta ferð undir seglum. Reiðabúnaður notast aðeins við hefðbundin hampreipi. Aðeins landfestar eru gerðar úr gerviefnum. 

Skrokkurinn er svartur með tveimur hvítum línum sem eiga að minna á fallbyssuþilför línuherskipa fyrri alda. Skipið er hins vegar aðeins búið tveimur 6 punda kveðjufallbyssum. Stefni og skutur eru skreytt og skipið er með stafnlíkan með mynd landkönnuðarins Amerigo Vespucci.

Ítölsk seglskip
Hásigld skip
Viðar Örn Hafsteinsson

Viðar Örn Hafsteinsson, fæddur 6. maí 1985 á Egilsstöðum, er íslenskur íþróttamaður og körfuknattleiksþjálfari.

Körfuknattleikur
Viðar hefur verið þjálfari meistaraflokks karla hjá Hetti síðan haustið 2011 og undir hans stjórn vann liðið 1. deild karla árin 2015 og 2017. Hann stýrði Hetti í Úrvalsdeild karla tímabilin 2015-2016 og 2017-2018, og vakti athygli fyrir lífleg viðtöl.

Knattspyrna
Viðar á að baki yfir 50 meistaraflokksleiki síðan 2003 með Hetti og Spyrni í deild og bikar.

Heimildir

Tenglar
Tölfræði 2009-2018 á kki.is
Tölfræði í Úrvalsdeild til 2009 á kki.is
Knattspyrnuferill á ksi.is

Íslenskir knattspyrnumenn
Íslenskir körfuknattleiksmenn
Íslenskir körfuknattleiksþjálfarar
Þumall (Skaftafellsfjöllum)

Þumall (1279 metrar) er blágrýtisdrangur sem stendur í suðurbrún Vatnajökuls, í Skaftafellsfjöllum í Vatnajökulsþjóðgarði. Þumall rís um 120 m yfir umhverfi sitt og var hann klifinn í fysta sinn í ágúst árið 1975.

Tenglar
Íslenski Alpaklúbburinn - Þumall
Fjöll á Íslandi
Vatnajökulsþjóðgarður
Madúríska

ástrónesískt mál, þriðja stærsta mál Indónesíu eftir javísku og indónesísku.

Töluð af um 10 milljón manns á eynni Madúra, norðurstörnd Jövu og nokkrum nærliggjandi smáeyjum.

Mállýskur eru tvær, austur- og vestur- madúríska.

Ritað með hvort tveggja latnesku letri og javísku (nokkuð breyttu).

Tungumál í Indónesíu
Madúra

Madúra er eyja sem spannar 4 000 km2 og liggur norðaustur af Java. Brúin Súramadú sem opnuð var fyrir almennri umferð júní 2009 og er lengsta brú Indónesíu liggur yfir Madúra-sund sem skilur eyjarnar að.

Indónesía
Lombok

Lombok er eyja í Indónesíu. Hún er hluti Litlu-Sundaeyjum og fellur stjórnsýslulega undir fylkið Nusa Tenggara Barat. Flatarmál er 4.725 km². Íbúafjöldi er um 3,35 milljónir. Stærsta borg eyjunnar er Mataram sem hefur um 360.000 íbúa.

Í júlí 2018 skók öflugur jarðskjálfti af stærðinni 6,4 Lombok-eyju og tugir manns létu lífið í kjölfarið. Nokkrir eftirskjálftar urðu og nokkuð hundruð manns létust og enn fleiri meiddust. Fyrsti skjálftinn átti uppruna sinn um það bil 50 km norðaustur af Mataram.

Heimildir 

Eyjar Indónesíu
Ludovico Sforza

Ludovico Maria Sforza, einnig þekktur sem Ludovico il Moro (27. júlí 1452 – 27. maí 1508) var hertogi af Mílanó frá 1494 þegar frændi hans, Gian Galeazzo Sforza, lést, til 1499 þegar Loðvík 12. hrakti hann frá völdum og tók hertogatitilinn upp sjálfur. Ludovico Sforza var kennt um að hafa hrundið Ítalíustríðunum af stað.

Ludovico var sonur Francesco 1. Sforza, stofnanda ættarveldisins, og Bianca Maria Visconti. Hann var fjórði sonur þeirra og stóð því ekki til ríkiserfða. Þegar faðir hans lést tók Galeazzo Maria Sforza við hertogadæminu. Galeazzo Maria var myrtur 1476 og tók þá Gian Galeazzo Sforza, sjö ára sonur hans, við völdum. Við tóku átök milli Ludovicos og móður Gian Galeazzo, Bona af Savoja, þar sem Ludovico hafði betur. Hann varð ríkisstjóri í Mílanó 1481. Árið 1491 giftist hann dóttur Ercole 1. d'Este, hertoga af Ferrara. Leonardo da Vinci skipulagði brúðkaupið. 

Árið 1494 gerði Alfons 2. af Napólí bandalag við Alexander 6. páfa og varð þannig ógn við Mílanó. Ludovico ákvað því að kalla Frakka sér til fulltingis. Hann hleypti frönskum hersveitum Karls 8. í gegnum Mílanó á leið sinni til Napólí. En Karl lét sér ekki Napólí nægja heldur gerði einnig tilkall til Mílanó. Ludovico gerði þá bandalag við Maximilían 1. keisara með því að bjóða honum frænku sína, Bianca Sforza, sem konu.

Frændi Ludovicos, Gian Galeazzo, lést við grunsamlegar aðstæður sama ár og Ludovico var krýndur hertogi í október. Ludovico sigraði Frakka í orrustunni við Fornovo 1495 með því að gera vopn úr bronsi sem ætlað var í risavaxna riddarastyttu sem hertoginn hafði fengið Leonardo da Vinci til að gera. Þegar Karl 8. lést varð frændi hans, Loðvík af Orléans, konungur. Loðvík átti tilkall til hertogadæmisins í gegnum ömmu sína, Valentina Visconti. Árið 1498 réðist hann á Mílanó. Ekkert af hinum ríkjunum á Ítalíu vildu aðstoða manninn sem hleypt hafði frönskum hersveitum inn í Ítalíu. Ludovico flúði frá Mílanó og leitaði hælis hjá Maximilían. Hann sneri aftur með her málaliða árið 1500. Bæði franski og ítalski herinn voru skipaðir svissneskum málaliðum sem neituðu að berjast hver við annan. Þeir ákváðu þess í stað að svíkja Ludovico í hendur Loðvíks. Loðvík hélt honum föngnum í höllum sínum í Berry og Loches þar sem hann dó.

Hertogar af Mílanó
Ítalíustríðin
Sforza-ætt
American Legion

American Legion (enska: „bandaríska hersveitin“) eru samtök bandarískra uppgjafarhermanna með höfuðstöðvar í Indianapolis í Indiana. Samtökin voru stofnuð í París 15. mars 1919 af hermönnum úr American Expeditionary Force. Samtökin halda árlegan aðalfund sem setur lög félagsins. Samtökin standa fyrir ýmsum minningarviðburðum og eru þrýstihópur sem berst fyrir eftirlaunum og bættri heilbrigðisþjónustu fyrir uppgjafarhermenn. 

Á aðalfundi samtakanna árið 1976 breiddist bakteríusmit út meðal fundargesta sem olli lungnabólgu og dró 34 þeirra til dauða. Þetta varð þekkt sem hermannaveiki.

Þrýstihópar í Bandaríkjunum
Bandaríski herinn
Bandarísk félagasamtök
Hörður Tulinius

Hörður Tulinius (f. 12. apríl 1936 - d. 21. ágúst 1989) var íslenskur körfuknattleiksdómari og íþróttamaður.

Íþróttaferill
Hörður lék körfubolta til fjölda ára, meðal annars með ÍKF, KA og ÍBA. Vorið 1956 keppti hann með ÍBA í efstu deild karla þar sem ÍBA tapaði öllum fimm leikjum sínum. Íþróttafélag stúdenta kærði hins vegar framkvæmd mótsins til ÍSÍ og varð niðurstaðan sú að endurtaka átti mótið. Mótið var endurtekið í desember sama ár en ÍBA treysti sér þá ekki til að senda lið til leiks. Árið 1959 keppti hann með óformlegu landsliði Íslands á móti stjörnuliði frá Bandaríkjunum.

Dómaraferlill
Hörður byrjaði að dæma árið 1968 og varð einn þekktasti dómarinn í íslenskum körfuknattleik. Árið 1974 varð hann annar íslendingurinn til að fá réttindi alþjóðadómara, á eftir Kristbirni Albertssyni, og dæmdi hann fjölda landsleikja í kjölfarið. 

Seinni hluta tímabilsins 1981-1982 var Hörður ekki settur á neina leiki í tveimur efstu deildum karla, þrátt fyrir að vera einn reyndasti dómari landsins, þar sem liðum á suðursvæðinu þótti of dýrt að borga ferða- og gistikostnað fyrir hann frá Akureyri þar sem hann var búsettur.

Hans síðasti opinberi leikur var viðureign Hauka og Njarðvíkur í bikarúrslitum karla árið 1986.

Heimildir

Íslenskir körfuknattleiksmenn
Körfuknattleiksdeild Njarðvíkur

Körfuknattleiksdeild Njarðvíkur heldur úti meistaraflokkum kvenna og karla á Íslandsmótinu í körfuknattleik. Karlalið Njarðvíkur er annað sigursælasta liðið í sögu körfuboltans á Íslandi með 17 Íslandsmeistaratitla. Liðið, þá þekkt sem ÍKF (Íþróttafélag Keflavíkurflugvallar), var eitt af upphafsfélögunum í efstu deild karla árið 1952 og vann fyrsta Íslandsmeistaratitilinn það sama ár. Undir merkjum ÍKF vann það 4 Íslandsmeistaratitla á 7 árum. Árið 1969 gekk félagið inn í Ungmennafélag Njarðvíkur og varð að körfuknattleiksdeild þess.

Meistaraflokkur karla

Titlar
Íslandsmeistarar
 Sigurvegarar (17): 1952, 1953, 1956, 1958, 1981, 1982, 1984, 1985, 1986, 1987, 1991, 1994, 1995, 1998, 2001, 2002, 2006

Bikarmeistarar
 Sigurvegarar (9): 1987, 1988, 1989, 1990, 1992, 1999, 2002, 2005, 2021

Meistarakeppni KKÍ
 Sigurvegarar (7): 1995, 1999, 2001, 2002, 2004, 2005, 2006

1. deild karla
 Sigurvegarar (3): 1965, 1969, 1972

Þekktir leikmenn
Barry Nettles
Brenton Birmingham
David Devaney‎
Rondey Robinson
Teitur Örlygsson
Valur Ingimundarson

Meistaraflokkur kvenna

Titlar
Íslandsmeistarar
 Sigurvegarar: 2012

Bikarmeistarar
 Sigurvegarar: 2012

Meistarakeppni KKÍ: :
 Sigurvegarar: 2002

1. deild karla
 Sigurvegarar (4): 2000, 2001, 2009, 2015

Heimildir

Íslensk körfuknattleiksfélög‎
Harry Brearley

Harry Brearley (Sheffield, 18 febrúar 1871 – Torquay, 14 júlí 1948) var breskur tæknilegur málmsmiður sem eignuð er uppfininng ryðfrís stáls.

Verandi sonur málmvinnslumanns yfirgaf hann skólann þegar hann var 12 ára gamall til að vinna á sama vinnustað og faðir hans. Í frítíma sínum ákvað hann að stunda grúsk og lærdóm og tók að sækja kvöldskóla.

Árið 1908 settu tvö málmiðnaðarmannafélög í Sheffield á fót rannsóknarstofu sem bar nafnið Brown Firth Laboratories og spurðu Brearley, sem nú hafði aflað sér orðspors sem sérfræðingur í málmvinnslu, um að veita henni forstöðu. Eftir nokkur ár í þeirri stöðu yfirgaf hann þó þann starfsvettvang og var ráðin sem tæknimaður hjá Brown Bayley's Steel Works, þar sem hann að lokum varð yfirmaður 1925.

Á árunum fyrir fyrri heimstyrjöld vex umtalsvert vopnaframleiðsla í Bretlandi en þeir reka sig á hina helst til miklu riðgun í skammhlaupum skotvopnanna. Brearley hóf a gera tilraunir með nýjar tegundir af stáli með meira þol gegn hærri hita. Gerði hann nokkrar tilraunir þar sem bætt var vissu hlutfalli króms og komu þær vel út. Brearley kallaði þetta nýja stál í fyrstu "rustless steel", en Ernest Stuart, frá hnífaparaframleiðanda í Sheffield leist betur á  "stainless Steel".
Knattspyrnudeild Njarðvíkur

Knattspyrnudeild Njarðvíkur heldur úti meistaraflokki karla á Íslandsmótinu í knattspyrnu.

Árangur 
Besti árangur: 6 sæti í B deild 1982, 1985, 2003 og 2018.
Bikarkeppni KSÍ: 8 liða úrslit 2019

Meistarar í C-deild: 2
 1981
 2017

Deildabikarmeistarar B: 1
 2003.

Stærstu deildarsigrar: 
13-0 gegn Hvatberum D. deild 1993.
10-0 gegn Sindra C. deild 2006.

Stærstu deildarsigrar: 
0 - 8 gegn Víði C. deild 1972.
0 - 8 gegn Þrótti R. B. deild 1986. .

Flestir deildarleikir:
Haukur Jóhannsson 181

Flest deildarmörk:
Sævar Eyjólfsson 63.

Ferill á Íslandsmóti 
C deild: 1968 - 1973
C deild: 1975 - 1981
B deild: 1982 - 1986
C deild: 1987 - 1988
D deild: 1989 - 2001
C deild: 2002
B deild: 2003 - 2004
C deild: 2005 - 2006
B deild: 2007 - 2008
C deild: 2009
B deild: 2010
C deild: 2011 - 2017
B deild: 2018

Heimildir

Ytri tenglar 
Opinber heimasíða

Leikmannahópur 2017-18 

Íslensk knattspyrnufélög